الجواد (اسماء الحسنی)

الجواد اللہ تعالیٰ کے حُسنِ اسماء میں سے ایک نام ہے، جس کا معنی ہے:
”نہایت فیاض، بے حد بخشش فرمانے والا اور کثیر العطاء رب“۔معنى اسم الله الجواد، موقع الكلم الطيب، الشيخ هاني حلمي 
 سنتِ نبوی میں 
لفظ الجواد قرآنِ مجید میں نہیں آیا، لیکن احادیثِ نبوی میں یہ اسم وارد ہوا ہے۔

 علما کے اقوال 
 ابن عثیمین کا قول
انھوں نے کہا:
“رسول اللہ کی سنت میں اللہ کے اسماء ایسے آئے ہیں: الجمیل ، الجواد ، الحَکَم ، الحَیِیّ۔”
 عبد الرحمن سعدی کا بیان
انھوں نے کہا:
“الجواد کا مطلب یہ ہے کہ اللہ کامل درجے کا بخشش کرنے والا ہے۔ اس کا جود پوری مخلوق پر محیط ہے۔ ہر چیز اس کے فضل، کرم اور نعمتوں سے بھری ہوئی ہے۔ خاص طور پر وہ اپنے سوال کرنے والوں پر خواہ وہ نیک ہوں یا بد، مسلمان ہوں یا کافر — اپنے جود کا فیضان فرماتا ہے۔ جو اس سے مانگتا ہے وہ اسے عطا کرتا ہے، اس کی مراد پوری کرتا ہے، کیونکہ وہی بر اور رحیم ہے:
﴿وَمَا بِكُم مِّن نِّعْمَةٍ فَمِنَ اللَّهِ﴾ (النحل: 53)”الجواد من أسماء الله تعالى، موقع الإسلام سؤال وجواب 

مزید کہا:الحق الواضح المبين، صـ66-67
“اللہ ایسا جَوَاد ہے کہ آسمان و زمین میں بسنے والے سب اس کے جود سے سیراب ہیں۔ بندوں پر جو نعمت بھی ہے وہ اسی کی طرف سے ہے۔ جب انھیں کوئی تکلیف چھوتی ہے تو وہ اسی کی طرف رجوع کرتے ہیں اور اسی سے فریاد کرتے ہیں۔ کوئی مخلوق ایک لمحہ کے لیے بھی اس کے احسان سے خالی نہیں رہ سکتی۔ البتہ بندوں پر جود کا نزول مختلف ہوتا ہے یہ اس بات پر منحصر ہے کہ اللہ نے انھیں کن اسباب سے نوازا ہے جو اس کے فضل کا ذریعہ بنتے ہیں۔ ان میں سب سے عظیم سبب اللہ کی کامل عبادت ہے— ظاہر و باطن، علم اور عمل، قول و فعل، مال اور کوشش— اور اس کا حصول محمد کی کامل اتباع کے ذریعے ہوتا ہے۔”توضيح الكافية الشافية، صـ124

 ابن القیم کے اشعار
ابن القیم نے کہا:نونية ابن القيم الأبيات (3293 - 3294)
وَهُوَ الجَوَادُ فَجُودُهُ عَمَّ الوُجُودَ
جَمِيعَهُ بِالفَضْلِ وَالإحْسَانِ
ترجمہ:
“وہی جَوَاد ہے، اس کی سخاوت نے ساری موجودات کو اپنے فضل اور احسان کے ساتھ گھیر رکھا ہے۔”
وَهُوَ الجَوَادُ فَلا يُخَيِّبُ سَائِلاً
وَلَوْ أَنَّهُ مِنْ أُمَّةِ الكُفْرَانِ
ترجمہ:
“وہی جَوَاد ہے، وہ کسی مانگنے والے کو محروم نہیں لوٹاتا، چاہے وہ کفر کرنے والی امت ہی سے کیوں نہ ہو۔”

 بیرونی روابط 
 الجواد، شرح أسماء الله الحسنى، الموسوعة العقدية، موقع الدرر السنية
 اسم الله الجواد، مجلة الفرقان

 حوالہ جات 

زمرہ:اسلام میں خدا کے نام